Po naszymu
28-09-2016
Dzioło sie to we naszych strōnach we 60. latach. Ta historyjo kupiłach ze drugi rynki, bo jo wtynczos była jeszcze za modo, coby sie politykōm zajmować, bezto mianami żodnymi ciepać niy byda, a sprzedōm tak, jak żech kupiła!
› przeczytaj cały artykuł
› komentarze [1]
21-09-2016
Mōj starzik Paweł, co był fesztrym, ôd modych lot mioł fōnsy, bo tako moda była! Jednako fōns- fōnsowi ni ma rowny, bo godało sie, że jedyn chop mo fōnsy niywielgi a końce zakryncōne jak panoczek, drugi – wielgi, chopskie, a jeszcze inkszy taki, jak keta ze pancra!
› przeczytaj cały artykuł
› komentarze [1]
14-09-2016
Dzisio bydzie ô babskim ôblyczu! Teroz to se idzie tych roztōmańtych lōntōw nakupować, jak niy we sklepie to bez internet, ale jak rychtik chcesz se czowieku co kōnkretnego kupić, to sie jednako musisz nałazić abo naszukać we necie.
› przeczytaj cały artykuł
› komentarze [24]
07-09-2016
Wczora potkałach starka Kucharsko, co ji już je bez ôziymdziesiônt. Ôgromnie sie uradowała jak mie yno uwidziała, chytła mie pod parza, a ôdkludziła na bok!
› przeczytaj cały artykuł
› komentarze [7]
31-08-2016„Ło gupi rechtorce”
Kasia: Po co mie starziku mama statom do szkoły posyłajom, jak my momy strasznie gupio rechtorka!
Starzik: Coż tyż wom tam łona robi, że tak na nia godosz?
Kasia: Starziku, łosondźcie! Łona nic niy wiy, yno sie sztyjc pyto!
› przeczytaj cały artykuł
› komentarze [0]
24-08-2016
Jo se myślała, żech już downo skończyła tyn tymat, ale łon zaś prziszoł nazod! Niyspodzianie przijechała ku mie kamratka ze swojim chopym a nagodali mi takich rzeczy, co sie we gowie niy mieści!
› przeczytaj cały artykuł
› komentarze [0]
17-08-2016
Starka Kyniszka cołki lata miyszkała we ańcli u Richata Belgijoka. Po woda chodziła na plac do studnie a do wychodka aże za chlyw, ale i to niy wadziło, bo miała we izbie kachlok, spać chodziła ze kurami, ciepłe jodło rychtowała co drugi dziyń, a na tyj a na przigrzoci wiela tego sztromu niy szło. I łostała by tam możnej do końca życio, ale jeji wnuczka Basia szła do szkołow i jeji łojcowie wykombinowali, że zamiyniom starczyno izba na wiosce na wiynksze pomiyszkani we mieście. Potym wzieni starka, jeji wszyski manule a zawioźli do miasta. Kyniszce sie nawet widziało te pomiyszkani: mało izba, wielgo kuchyń, konsek antryju, ausgus z wodom na siyni a hajźlik na podeście we połowie schodow, ani na dwor wyłazić niy trza było! Modzi sie poła do płatu dołożyli za izba do swoji cery. Starce było wszystek jedno, bo jeji stare, przedwojynne łożko bez korowodow do tyj wielgi kuchynie wlazło. Wnuczka miała przijechać na drugi dziyń, to starka se lygła we jeji izbie na wersalka. Jeszcze na takim noczyniu niy spała, bezto chciała go wyprobować, jednako w nocy sie łobudziła, bo zachciało sie i sikać, a kibla se niy narychtowała. Poszła ze świyczkom do hajźlika, bo we wieczor niy dała pozor kaj som szaltry, a po cimoku łazić we nowym miejscu sie boła! Za kwilka była nazod i jak lazła do antryju zakopła ło prog. Świyczka i wyleciała ze rynki a zagasła i choć doś kwila macała po delinie, niy poradziła i znojś! Zaparła dźwiyrze a poszła do kuchynie, a tam na stołku przi stole siedzioł jakiś ciyń! Wyglondoł cołkiym jak starzik Kynig, bo był niywielki a troszka puklaty! Nojprzod sie starka wylynkała, ale potym se padała, że jeji chopeczek i przeca nic niy zrobi, bo se za żywota fest przoli! Siadła se na proci niego, a zaczła śnim godać. Łon, co prowda nic niy łodpowiadoł, ale zdało sie, że i przikiwowoł. Jak sie troszka tom godkom umordowała, łoparła łobie rynce na stole a se drzimła. Jak sie łobudziła, to starzik jeszcze był! Kyniszka łodciongła łokno, coby mu sie lepi przijrzeć, a potym sie łośmioła w głos: Na stole stoł tyn dziwoki kwiotek łod wnuczki, co mu bonsai godajom, a że był trocha krziwy, to po cimoku za starzika robioł!
› przeczytaj cały artykuł
› komentarze [0]
10-08-2016
Jedni godajom, ze to je wic, ale nasz ujek Lyjonard, co przed drugom wojnom fest po świecie za robotom wandrowoł, padoł kejś, że to je prowda, a że to sie prawie onymu a jego kamratowi przidarziło.
› przeczytaj cały artykuł
› komentarze [0]
03-08-2016
Nikerzi se myślom, że ślonsko kuchnyń je masno a libeźno, ale to ni ma prowda, bo ślonski warzyni, mo rade łostre korzyni!
› przeczytaj cały artykuł
› komentarze [0]
27-07-2016
Za modu robiłach we jednej budowlanej firmie kaj my baby były yno trzi a reszta same chopy. Za dobro robota roz za czos szefy nom łobiecali wycieczka do bratnich norodow, bo tam szło jechać za darmo.
› przeczytaj cały artykuł
› komentarze [0]
szl_Latn unk szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn vec_Latn szl_Latn szl_Latn szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn unk szl_Latn pol_Latn ind_Latn